CELEX: 31987R2412
Language: el
Date: 1987-08-07 00:00:00
Title: Κανονισμός (ΕΟΚ) αριθ. 2412/87 της Επιτροπής της 7ης Αυγούστου 1987 για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή

Avis juridique important

|

31987R2412

Κανονισμός (ΕΟΚ) αριθ. 2412/87 της Επιτροπής της 7ης Αυγούστου 1987 για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή  

Επίσημη Εφημερίδα αριθ. L 219 της 08/08/1987 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 2412/87 ΤΗΣ ΕΠΙΤΡΟΠΗΣ  της 7ης Αυγούστου 1987  για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή (1), και ιδίως το άρθρο 2 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3677/86 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3957/86 της Επιτροπής (3), καθόρισε ορισμένες διατάξεις εφαρμογής του κανονισμού (ΕΟΚ) αριθ. 1999/85·  ότι ο κανονισμός (ΕΟΚ) αριθ. 3957/86 απαγορεύει τον συμψηφισμό στο ισοδύναμο για ορισμένα μαλακά και σκληρά σιτάρια · ότι, όμως, θα πρέπει να προβλεφθεί η δυνατότητα εξαίρεσης από αυτή την απαγόρευση, για εμπορικούς λόγους· ότι, προκειμένου να γίνει αυτό, είναι αναγκαία η πρόβλεψη διαδικασίας που να επιτρέπει την υπό τις καλύτερες συνθήκες λήψη των απαιτούμενων αποφάσεων για να υπάρξει εξαίρεση από την απαγόρευση αυτή·  ότι, για λόγους σαφήνειας, θα πρέπει να περιληφθεί στον παρόντα κανονισμό το κείμενο του κανονισμού (ΕΟΚ) αριθ. 3957/86 κατάλληλα τροποποιημένο και να καταργηθεί ο προαναφερθείς κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα IV του κανονισμού (ΕΟΚ) αριθ. 3677/86 προστίθεται η ακόλουθη διάταξη:  «Σιτάρι  Η εφαρμογή του συμψηφισμού στο ισοδύναμο απαγορεύεται μεταξύ μαλακού σιταριού της διάκρισης 10.01 Β Ι του κοινού δασμολογίου που έχει συγκομισθεί στην Κοινότητα, καθώς και σκληρού σιταριού της διάκρισης 10.01 Β ΙΙ του κοινού δασμολογίου που έχει συγκομισθεί στην Κοινότητα και εισαγόμενου σιταριού των ίδιων διακρίσεων του κοινού δασμολογίου που έχει συγκομισθεί σε τρίτη χώρα.  Εντούτοις, η Επιτροπή μπορεί να θεσπίσει τις εξαιρέσεις απαγόρευσης προσφυγής συμψηφισμού στο ισοδύναμο για τα προαναφερθέντα προϊόντα, μετά από τη διενέργεια διαβουλεύσεως με ομάδα εμπειρογνωμόνων αποτελούμενη από αντιπροσώπους των κρατών μελών που συνέρχονται στο πλαίσιο της Επιτροπής Οικονομικών Τελωνειακών Καθεστώτων.»  Άρθρο 2  Ο κανονισμός (ΕΟΚ) αριθ. 3957/86 καταργείται.  Άρθρο 3  Ο παρών κανονισμός αρχίζει να ισχύει στις 10 Αυγούστου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Αυγούστου 1987.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 188 της 20. 7. 1985, σ. 1.  (2) ΕΕ αριθ. L 351, της 12. 12. 1986, σ. 1.  (3) ΕΕ αριθ. L 365, της 24. 12. 1986, σ. 58.